कर्नाटक की राजनीति के 'चाणक्य' इस कांग्रेस नेता पर गिरफ्तारी की तलवार लटकी  
डीके शिवकुमार की गिरफ्तारी से बचने की कोशिश नाकाम
कर्नाटक हाईकोर्ट ने शिवकुमार की याचिका खारिज कर दी
प्रवर्तन निदेशालय का दिल्ली में दफ्तर में हाजिर होने का आदेश
Delhi: Senior Congress leader DK Shivakumar arrives at Enforcement Directorate office to appear before the agency, says' I am law abiding citizen, I have legal options which I am exploring' pic.twitter.com/wEzynEYZae
दरअसल बीजेपी को ऐसा लगता है कि डीके शिवकुमार की वजह से उसे दो बार मात खानी पड़ी. पहली बार 2018 की शुरुआत में जब गुजरात से कांग्रेस के विधायक बेंगलुरु लाए गए ताकि खरीद-फरोख्त से उन्हें बचाया जा सके. ऐसा ही हुआ और कांग्रेस उम्मीदवार अहमद पटेल राज्यसभा चुनाव जीत गए. दूसरी बार मई 2018 में विधानसभा में वोटिंग से ठीक पहले नाराज विधायकों को अपने पाले में लाकर डीके शिवकुमार ने बीजेपी सरकार के मुख्यमंत्री बीएस येदियुरप्पा को इस्तीफा देने के लिए मजबूर कर दिया और कांग्रेस-जेडीएस गठबंधन की सरकार बनी.
एक बार फिर कर्नाटक में येदियुरप्पा ने सरकार बनाई है जो बहुमत से सिर्फ तीन सीट ज्यादा है. बीजेपी को इस बात का अंदेशा है कि इस सरकार की नींव अगर हिली तो इसके पीछे डीके शिवकुमार की अहम भूमिका हो सकती है.
अब डीके शिवकुमार जो भी सफाई दें, हकीकत यह है कि कर्नाटक कांग्रेस के संकटमोचक कहलाए जाने वाले डीके फिलहाल गहरे संकट से घिर गए हैं.